19/06/2012 | Administración LocalMunicipal
Oleiros
Urbanismo
Notificación acordo pleno 31.03.12 a titular catastral afectado pola modif. puntual do PXMO no POL-16, en Perillo, por descoñecemento de enderezo actual

Tras terse intentado a notificación persoal e ignorándose o paradoiro actual de D. ABDELATI THEODORE ALMANSA ARACENA, titular catastral afectado polo expediente de MODIFICACIÓN PUNTUAL DO PXMO NO ÁMBITO DO POL-16, en PERILLO, pola presente notifícase, de conformidade co establecido no art.59.4. da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, o acordo tomado polo Concello Pleno en data 31 de marzo de 2012, do teor literal seguinte: “Por Resolución nº 3.119/2010 adxudicouse a contratación do servizo de “Redacción de Estudo de Detalle para o desenvolvemento do POL-16 “Rúa das Viñas”, en Perillo. O redactor do documento informou que como consecuencia dos traballos de análise e prospección do ámbito se tiñan identificado certos aspectos da ordenación establecida polo PXOM que aconsellaban un replanteamento a fin de mellorar a articulación dos espazos libres e equipamentos públicos coa trama urbana e unha mellor disposición dos volumes construídos, asi como a efectiva vertebración dos viais. O Concello Pleno en sesión de 29 de setembro de 2011, aprobou a formulación do documento de Modificación Puntual do PXOM no ámbito do POL-16 cos seguintes obxectivos: - Evitar a formación de bloques liñais que poidan formar pantallas visuais no alto do núcleo de Perillo. - Mellorar a conexión viaria da Rúa Zaire. - Mellorar a xeometría da parcela de cesión RE-40. - Mellorar a delimitación do ámbito incluindo as parcelas necesarias para a conexión viaria coa fin de facilitar a equidistribución. - Normalizar a xeometría de linde ou bordo co solo urbano. e determinou que os técnicos municipais redactasen o documento de inicio e súa tramitación ante o órgano ambiental a efectos da avaliación ambiental da modificación proposta. O arquitecto municipal elaborou o DOCUMENTO DE INICIO (setembro 2011) para a avaliación ambiental estratéxica, que foi tramitado por Resolución nº 3.802/2011 e remitido á Consellería de Medio Ambiente, Territorio e Infraestruturas, Secretaría Xeral de Calidade e Avaliación Ambiental, o día 20 de outubro de 2011. Por Resolución de 5 de decembro de 2011 do Secretario Xeral de Calidade e Avaliación Ambiental, resolveuse. “non someter ao procedemento de avaliación ambiental estratéxica a Modificación Puntual do PXOM no solo urbano non consolidado (SUNC) do Polígono 16 “As Viñas”, Perillo-Oleiros, ao considerarse que a devandita modificación puntual carece de efectos ambientais significativos determinantes da súa necesidade de avaliación ambiental estratéxica. O equipo redactor elaborou o documento de Modificación Puntual do PXOM no solo urbano non consolidado (SUNC) do Polígono 16 “As Viñas”, Perillo-Oleiros, para súa tramitación. Informado técnica e xurídicamente procede sometelo á aprobación inicial. Por isto ao Concello Pleno proponse que adopte o seguinte acordo: Primeiro.- Aprobar inicialmente o documento de MODIFICACION PUNTUAL DO PXOM NO AMBITO DO P. O. L.-16 “RÚA DAS VIÑAS”, en PERILLO (doc.8.02.2012). Segundo.- Someter o documento a información pública durante o prazo de 2 meses mediante anuncio que se publicará no Diario Oficial de Galicia e en dous xornais de maior difusión na provincia. Terceiro.- Dar audiencia aos municipios limítrofes. Cuarto.- Solicitar informe da Dirección Xeral de Sostibilidade e Paisaxe sobre cumprimento das determinacións do P. O. L. Quinto.- Notificar a tódolos titulares de terreos afectados pola modificación do ámbito e as determinacións do P. O. L.-16 “As Viñas”. Oleiros, 8 de xuño de 2012. O Alcalde-Presidente, Asdo.: Ángel García Seoane.